polyglot-tagger/wikipedia-language-snippets-filtered huggingface dataset:
கடன் என்னும் வரையறையில் கடனீட்டுப் பத்திரம் அடங்காது என்று குறிப்பிடப்பட்டுள்ளது. கொடுக்கப்பட்ட கடன்களின் முழுவிபரம் செய்யப்பட்ட முதலீடு அல்லது கொடுக்கப்பட்ட பொறுப்புறுதி அல்லது சொத்துபிணயம் இவற்றை பெற்றவரின் நோக்கம் முதலிய தகவல்கள் உறுப்பினர்களுக்குத் தெரிவிக்கப்பட வேண்டும்.
புதிய சட்டத்தின் அட்டவணை -ல் மேலாண் இயக்குநர் / முழு நேரஇயக்குநர் / மேலாளர் ஆகியோரை நியமனம் செய்யும், விதிமுறைகள் தெரிவிக்கப்பட்டுள்ளன. இந்த நிபந்தனைகளின்படி ஒரு நிறுவனம் இவர்களை சிறப்புத்தீர்மானம் வழியாக நியமனம் செய்வதற்கு மைய அரசின் அனுமதி வேண்டும்.
2013ஆம் ஆண்டுச் சட்டம் நிறுவனங்கள் தவறு இழைக்கும் பட்சத்தில் மைய அரசால் புலனாய்வு செய்யத்துவங்கும் போது நிறுவனத்தின் சொத்துக்களை முடக்க தீர்ப்பாயத்திற்கு அதிகாரம் வழங்குகிறது. நிறுவனத்தின் சொத்துக்கள் அனுமதிக்கப்பட்ட ஒருவரால் மதிப்பீடு செய்யப்படுதல் வேண்டும்
நிறுவனம் ஆயுள்முடிவு அல்லது கலைப்பது என்பது தன்னிச்சையாகவோ அல்லது தீர்ப்பாயத்தின் ஆணைவாயிலாகவோ செய்யப்படலாம். நிறுவனத்தைக் கலைக்கும் அதிகாரம் பெற்றோர் மற்றும் அவர்களை எப்படி நியமனம் செய்வது என்பது குறித்து பல விதி முறைகள் புதிய சட்டத்தில் செய்யப்பட்டுள்ளன.
விண்ணப்பங்கள் ஆவணங்கள் ஆகியவற்றை பதிவாளரிடம் தாக்கல் செய்தல், அவரிடமிருக்கும் ஆவணங்களை ஆய்வு செய்தல், முன்னிருத்தல் ஆவணங்களின் சாட்சியம் ஆகியவை இணையத்தைப் பயன்படுத்திச் செய்யலாம்.
புது வகையாக ‘நிதி’ என்னும் நிறுவனத்தைப் பதிவு செய்யலாம் இதன் நோக்கம் தமது உறுப்பினர்களிடையே சிக்கனம் மற்றும் சேமிப்பு பழக்கத்தை ஊக்கிவிப்பதாக இருக்க வேண்டும்
நிறுவனங்கள் வழக்குகளில் ஈடுபடும் பொழுது சமரசத் தீர்விற்காக “இடைநின்றிணைத்தல் மற்றும் சமரச முறை வல்லுனர்கள் அடங்கிய குழு” ஒன்றை அமைத்து சமரசம் செய்து கொள்ள இச்சட்டம் அனுமதிக்கின்றது
மைய அரசிற்கு சிறப்பு நீதி மன்றங்களை நிறுவ சட்டம் அதிகாரம் வழங்குகிறது. மைய அரசு உச்ச நீதி மன்றத்தைக் கலந்து முடிவெடுக்க வேண்டும். இச்சிறப்பு நீதிமன்றங்கள் மூன்று ஆண்டுகளுக்கு மிகாமல் தண்டனை விதிக்கப்படக் கூடிய குற்றங்களை விசாரிக்கலாம்
2013ஆம் ஆண்டு சட்டம் ‘செயல்படாத நிறுவனம்’ என்ற புதிய வகையை அறிமுகம் செய்கிறது. சட்டப்படி பதிவு செய்யப்பட்ட நிறுவனம் ஒருசில காரணங்களை எதிர்நோக்கி, தமக்கு ‘செயல்படாத நிறுவனம்’ என்னும் தகுதியை வேண்டி, பதிவாளரை அணுகலாம். இப்படிப்பட்ட நிறுவனங்களின் பட்டியலைப் பதிவாளர் பராமரித்து வர வேண்டும். எதிா் நோக்கியிருக்கும் காரணங்கள் சொத்து அல்லது அறிவுசார் சொத்து ஒன்றை வைத்திருப்பதற்காகவோ, தமக்கு குறிப்பிட்ட கணக்கு வழக்கு நடவடிக்கைகள் ஏதும் இல்லாமலோ இருக்கலாம். இந்நிறுவனம் தற்போது செயல்படாமலிருந்தாலும் பிற்காலத்தில் செயல்படாலம்
பதிவு செய்யும் நடைமுறை விரைவு படுத்தப்பட்டுள்ளது, உறுதி ஆவணங்களைச் சேர்ப்பதின் மூலமும், வெளிப்பாடுகளை அறிவிப்பதன் மூலமும் எளிமையும் ஆக்கப்பட்டுள்ளது,
பொது நல நோக்கத்தைக்குறிக்கோளாகக் கொண்ட நிறுவனங்கள், தவறு செய்யாமல் இருக்கும் வண்ணம் கட்டுப்பாடுகள் அதிகரிக்கப்பட்டுள்ளன
1956 ஆண்டு சட்டப்படி நிறுவனத்தின் அமைப்பு முறையேட்டில் உள்ள நோக்கப்பகுதி 1. முக்கிய நோக்கங்கள், 2 உடன்நிகழ்வு அல்லது துணை நோக்கங்கள் மற்றும் 3. பிற நோக்கங்கள் என்றிருக்க வேண்டும் என்று விதிக்கப்பட்டிருந்த்து. ஆனால் 2013 ஆம் ஆண்டு சட்டத்தில் இது மாற்றப்பட்டு, ஒரு நிறுவனம் அமைப்பு முறையில் எதற்காக அந்நிறுவனம் பதியப்பட்டதோ அதற்கான நோக்கங்கள் மட்டுமே குறிக்கப்பிட வேண்டும் என்று குறிப்பிடப்பட்டுள்ளது )
திட்ட அறிக்கையில் அளித்த தவறான தகவல்களின் அடிப்படையிலும் முக்கிய தகவல்களை மறைத்து ஒரு நிறுவனம் பதியப்படுமானால் அதனால் ஏற்படும் தனி நபரின் இழப்பிற்கு இயக்குனர்கள் மற்றும் நிறுவனத்தைத் துவங்கியவர்கள் சொந்தமாக பொறுப்பேற்க வேண்டும்.
பங்குச்சந்தையில் பதிவு செய்யப்பட்டுள்ள நிறுவனங்கள் , நிறுனத்தை பதிவு செய்தோர் அல்லது, அதிகப்படியான பங்குமூலதனம் வைத்திருக்கும் 10 நபர்களுடைய பங்கு மூலதனத்தில் மாற்றம் ஏற்படும் பொழுது பதிவாளருக்கு அறிக்கை தாக்கல் செய்யவேண்டும்.
வரையறுக்கப்பட்ட நிறுவனக்களில் சுதந்திரமான இயக்குனர்கள் நியமிக்கப்படவேண்டும். பங்குச்சந்தையில் பதிவு செய்யப்பட்டுள்ள நிறுவனங்களில் மூன்றில் ஒரு பங்கு இயக்குனர்கள் சுதந்திரமானவர்களாக இருக்க வேண்டும். மற்ற பொது நிறுவனங்களுக்கு இது, விதிகளில் குறிப்பிடப்படும். இவர்களின் பொறுப்பும் கடமைகளும் இப்பொழுது தெளிவாகக் கொடுக்கப்பட்டுள்ளது
இயக்குனர்களின் தணிக்கைக்குழு, இயக்குனர்களின் ஊதியக்குழு, இயக்குனர்களின் ஈடுபாடுள்ளவர்களின் தொடர்புக்குழு மற்றும் தலைமை நிர்வாக அலுவலர், தலைமை நிதி அலுவலர், நிறுவனத்தின் செயலர் ஆகியயோருக்கு சட்ட பின்பலம் வழங்கப்பட்டுள்ளது
தவறுகளுக்கு வழங்கப்படும் குறைந்த அளவு தணடனை மற்றும், திரும்பத்திரும்மச்செய்யப்படும் குற்றங்களுக்கு அதிகப்படியான தண்டனை விதிப்பது தெளிவாக்கப்பட்டுள்ளது
விதிகளை முறையாக அனுசரிக்காத நிறுவனங்களுக்கு அதிகப்படியான கட்டணம் பெற வழி செய்யப்பட்டுள்ளது. “திட்ட அறிவிப்பிற்குப் பதிலான அறிக்கை” தனியார் நிறுவனங்களால் அளிக்கப்பட வேண்டும் என்று 1956 ஆம் ஆண்டு சட்டத்தில் விதிக்கப்பட்டிருந்தது. 2013 ஆம் ஆண்டு சட்டத்தில் இது மாற்றப்பட்டு விட்டது. நிறுவனங்கள் விரிவான திட்ட அறிவிப்பு ஒன்றை வெளியிட வேண்டும். திட்ட அறிவிப்பில் குறிப்பிடப்பட்டுள்ள நிபனந்தனைகள் மாற்றப்பட வேண்டுமானால் நிறுவனத்தின் பொதுக்கூட்டத்தில் சிறப்புத்தீர்மானத்தின் வாயிலாக பங்குதாரா்கள் அளிக்கும் ஒப்புதல் தேவை.
தங்கள் பங்குகளை நிறுவனங்கள் திரும்ப விலைக்கு வாங்கிக்கொள்வது தொடர்பான விதிமுறைகளை எளிதாக்கப்பட்டுள்ளன. நிறுவனங்கள் பங்காதாயத்தைத் திருப்பித் தருவதிலோ, கடனீட்டும் பத்திரங்களை மீட்டுத் தருவதிலோ வைப்புத்தொகையோ அல்லது அதன். வட்டித்தொகை தருவதிலோ தவறும் பட்சத்தில், அந்நிறுவனங்கள் தம் பங்குகளை திரும்ப விலைக்குப் பெற்றுக்கொள்ளலாம்.
ஆண்டுப் பொதுக்கூட்டம் நிறுவனம் பதிவு செய்யப்பட்ட 9 மாதங்களுக்குள் நடத்தப்பட வேண்டும். இது ஏற்கனவே 18 மாதங்களாக இருந்தது
ஒரு நிறுவனத்தின் இயக்குநர் எண்ணிக்கையின் உச்சவரம்பு 15 ஆக உயர்த்தப்பட்டுள்ளது. இது ஏற்கனவே 12 ஆக இருந்தது. ஒரு இயக்குநர் தற்போது 20 நிறுவனங்களில் இயக்குநராக இருக்கலாம். இது ஏற்கனவே 15 ஆக இருந்தது. இந்த 20 நிறுவனங்களில் 10க்கு மேற்பட்ட பொது நிறுவனங்களில் இயக்குராக இருக்கக்கூடாது. நிறுவனம் ஒவ்வொரு ஆண்டும் குறைந்தது நான்கு இயக்குநர்கள் கூட்டம் நடத்த வேண்டும். இரண்டு கூட்டங்களுக்கான இடைவெளி 120 நாட்கள் மிகாமல் இருக்கவேண்டும் மேலும் இயக்குநா்கள் காணொலிக் காட்சிமூலமாக இயக்குநர் கூட்டத்தில் கலந்து கொள்ளலாம்.
இயக்குநர்களுக்கு கடன் வழங்குவதற்கு, மற்றும் நிறுவனத்திலோ அல்லது துணை நிறுவனத்திலோ இயக்குநரை நியமிப்பதற்கு மைய அரசின் அனுமதி தேவையில்லை என்று புதிய சட்டம் கூறுகிறது. 1956 ஆம் ஆண்டு சட்டப்படி இது தேவை.
கலைக்கப்பட்ட நிறுவனத்தின் கடன்சுமை, சேர்ந்த பொறுப்புத் துறப்பு தொடர்பான அதிகாரங்கள் தற்போது தீர்ப்பாயத்திற்கு வழங்கப்பட்டுள்ளது. அது ஏற்கனவே பழைய சட்டப்படி நீதி மன்றத்திடமிருந்தது.
நிறுவனங்கள் தங்களுடைய கணக்குகளை மின்னணு வடிவில் பராமரிக்க வேண்டும். நிறுவனங்களின் நிதி அறிக்கைகள், இருப்புச்சீட்டு, லாப நட்டக்கணக்கு, ரொக்க வரவு செலவு அறிக்கை முதலியன தொகுப்பு அறிக்கை வடிவில் சமர்ப்பிக்கப்படவேண்டும். தனித்தனியாகத் தாக்கல் செய்யவேண்டும் என்று பழைய சட்டம் விதித்திருந்த விதிமுறையை இம்முறை மாற்றம் செய்துள்ளது.
சம்பா என்பவர்கள் பழங்காலத்திலிருந்து வடகிழக்கு திபெத்தில் வாழும் ஒரு பழங்குடியினர் ஆவர். சீன வரலாற்று ஆதாரங்கள் இவர்களை "கியாங்" என்று குறிப்பிடுகின்றன. இது இப்போது தென்மேற்கு சீனாவில் வாழும் மக்களைக் குறிப்பிடும் ஒரு சொல்லாகும். இவர்களின் உண்மையான இன அடையாளம் தெரியவில்லை. 7 ஆம் நூற்றாண்டின் பிற்பகுதியில் திபெத்திய சாம்ராஜ்யத்தால் அவர்களின் பிரதேசம் உள்வாங்கப்பட்டது, அதன் பின்னர் அவர்கள் படிப்படியாக தங்கள் சுயாதீன அடையாளத்தை இழந்தனர்.
தாங்கின் பழைய புத்தகத்தில், , சுபி நாட்டின் மக்கள் முதலில் மேற்கு கியாங் வம்சாவளியைச் சேர்ந்தவர்கள் என்று கூறுகிறார். கியாங் மிக நீண்ட காலமாக இப்பகுதியில் இருந்தார்கள். அவர்கள் சாங் வம்சத்தின் முக்கிய வெளிநாட்டு எதிரிகள் ஆவர் . முதலாம் கிறிஸ்டோபர் பெக்வித் என்பவர் இவர்களின் பெயர் இந்தோ-ஐரோப்பிய வேர் 'தேர்' என்பதிலிருந்து பெறப்பட்டிருக்கலாம் என்று கூறுகிறார்.
இவர்கள் திபெத்தியர்களுடன் இணைக்கப்பட்ட பின்னர் சன்போ என்ற பெயரைப் பெற்றனர். இவர்கள் இப்பகுதியில் உள்ள பழங்குடியினரில் மிகப் பெரியவர்கள். மேலும் சுமார் 30,000 குடும்ப அலகுகளைக் கொண்டிருந்தனர். டோமி மக்களின் எல்லையிலிருந்து கிழக்கே ஹூமங்சியா கணவாய் வரை இவர்களின் பிரதேசம் மேற்கு நோக்கி விரிவடைந்தது.
தொனால்டு ஐன்சிலீ எண்டர்சன் ஓர் அமெரிக்க மருத்துவரும், கல்வியாளரும் நோய்ப்பரவல் இயல் வல்லுநரும் ஆவார். இவருடைய புகழுக்கு முதன்மையான காரணம், இவர் 1967-1977 ஆகிய காலப்பகுதியில் பத்து ஆண்டுகளாகப் பெரியம்மையை உலகம் முழுக்கவும் ஒழிக்கப் பாடுபட்டதே ஆகும். குழந்தைப்பருவத்திலேயே தடுப்பூசி மூலம் தடுக்க உதவினார். 1977 முதல் 1990 வரை சான்சு ஆப்கின்சுப் பல்கலைக்கழகத்தில் பொதுமக்கள் நலத்துறையின் முதல்வராக இருந்தார். அதன்பின்னர் நோய்பரவாமல் இருக்க முன்னேற்பாடுகளைச் செய்வதிலும், இயற்கையாகவோ செயற்கையாகவோ ஏற்படும் உயிரிய தாக்குதல்களில் இருந்து காத்துக்கொள்ளும் முறைகளையும் முன்னெடுக்க நாடளாவிய வகையில் உழைத்தார். இறக்கும் முன் பேராசிரியராகவும் முன்னாள் துறைத்தலைவராகவும் சான்சு ஆப்கின்சுப் பல்கலைக்கழகத்தில் இருந்தார். அதே நேரம் பிட்ஃசுபர்கு பல்கலைக்கழகத்தின் பொதுமக்கள் நலத்துறையில் பேராசிரியராகவும் சிறப்புநாட்டிய அறிவாளராகவும் இருந்தார்.
எண்டர்சன் 1950 இல் ஓபர்லின் கல்லூரியில் பட்டம் பெற்றபின்னர் மருத்துவ மேற்பட்டமாகிய எம்.டி பட்டத்தை 1954 இல் உரோச்செசுட்டர் பல்கலைக்கழகத்தின் மருத்துவக் கல்லூரியில் பெற்றார். நியூயார்க்கு மாநிலத்தில் கூப்பர்சுட்டவுன் என்னும் இடத்தில் உள்ள மேரி இமோச்சீன் பாசெட்டு மருத்துவமனையில் மருத்துவராகவும், தொற்றுநோய் நடுவத்தில் கொள்ளைநோய் பற்றிய துப்பறிவுச் சேவை நிறுவனத்தின் பொதுமக்கள் நல ஆட்சிப்பொறுப்பாளராக இருந்தார். மேலே குறிப்பிட்ட நடுவமே பின்னாளில் அமெரிக்காவின் புகழ்பெற்ற நோய்க்கட்டுப்பாட்டு-தடுப்பு நடுவகம் ) என அழைக்கப்படுகின்றது. இவர் 1960 இல் சான்சு ஆப்கின்சுப் பல்கலைக்கழகத்தில் தூய்நலமும் மக்கள் பொதுநலத்துக்குமான துறையில் முனைவர்ப்பட்டம் பெற்றார். சான்சு ஆப்கின்சுப் பல்கலைக்கழகத்தில் இது சான்ச் ஆப்கின்சிசு புளூம்பெர்கு பொதுமக்கள்நலக் கல்லூரி என அழைக்கப்பெறுகின்றது.
எண்டர்சன் அமெரிக்காவில் உள்ள ஒகையோ மாநிலத்தில் இலேக்குவுடு என்னும் இடத்தில் குடிபெயர்ந்து வந்த இசுக்காட்டிய-கனடிய பின்புலமுள்ள்ள பெற்றோர்களுக்குப் பிறந்தார். இவருடைய தந்தையார் தாவீது எண்டர்சன் ஒரு பொறியாளர். தாயார் எலினயோர் மாக்குமில்லன் ஒரு செவிலியர். மருத்துவத்தில் இவருக்கு ஆர்வம்வர உந்துகோலாக இருந்தவர் இவருடைய தாய்மாமனாகிய கனடியர் வில்லியம் மாக்குமில்லன். இவர் பொதுநிலை மருத்துவராகவும் கனடாவில் கனடிய நாடாளுமன்றத்தினருக்கான மூத்த மருத்துவராகவும் இருந்தார்.
மேற்கு தில்லி மாவட்டத்தின் வடகிழக்கில் வடக்கு தில்லி மாவட்டம், கிழக்கில் மத்திய தில்லி மாவட்டம், தெற்கில் தென்மேற்கு தில்லி மாவட்டம், வடக்கில் வடமேற்கு தில்லி மாவட்டம், மேற்கில் அரியானாவின் சஜ்ஜர் மாவட்டம் எல்லைகளாக உள்ளது.
மேற்கு தில்லி மாவட்டம் பட்டேல் நகர், பஞ்சாபி பாக் மற்றும் ரஜௌரி கார்டன் என மூன்று வருவாய் வட்டங்களைக் கொண்டுள்ளது. மேலும் 31 கிராமங்களையும் கொண்டுள்ளது.
மேற்கு தில்லி மாவட்டம் வட இந்தியாவின், தேசிய தலைநகர் வலயத்தில் உள்ள 11 மாவட்டங்களில் ஒன்றாகும். இதன் நிர்வாகத் தலைமையிட நகரம் ரஜௌரி கார்டன் ஆகும்.
கடுமையாகப் பெய்த பெருமழையால் கேரளாவிலும் பல கோடி ரூபாய் மதிப்பிலான சொத்துக்கள் அழிந்தன. குறைந்தது 13 பேராவது இப்பெருவெள்ளத்தால் உயிரிழந்தார்கள் என்று செய்திகள் தெரிவிக்கின்றன. கண்ணூர் மாவட்டம், எர்ணாகுளம் மாவட்டம், கோழிக்கோடு மாவட்டம் , கொல்லம் மாவட்டம் , திருச்சூர் மாவட்டம், மலப்புறம் மாவட்டம், காசர்கோடு மாவட்டம் மற்றும் ஆலப்புழா மாவட்டம் முதலிய கேரளாவின் மாவட்டங்கள் வெள்ளப் பெருக்கால் மிகவும் பாதிக்கப்பட்டன. மாநிலம் முழுவதும் பல்வேறு துயர் துடைப்பு முகாம்கள் ஏற்படுத்தப்பட்டன. கேரள மாநில வருவாய்த் துறை அமைச்சர், பி ராசேந்திரன், மழை காரணமாக ஏற்பட்ட சேதத்தை ஆய்வு செய்ய 20 ஜூலை 2009 அன்று கோழிக்கோட்டில் ஒரு கூட்டத்தை கூட்டினார், மாவட்ட ஆட்சித்தலைவரும், காசர்கோடு, வயநாடு, கண்ணூர், கோழிக்கோடு, மலப்புறம் மற்றும் பாலக்காடு மாவட்டங்களைச் சேர்ந்த பல்வேறு அரசுத் துறை அலுவலர்களும் இக்கூட்டத்தில் பங்கேற்றனர்.
கிழக்கு இந்திய மாநிலமான ஒடிசாவில் மட்டும், கடும் பருவ மழை ஏற்படுத்திய வெள்ளத்தில் குறைந்தது 36 பேர் கொல்லப்பட்டனர். அரை மில்லியன் வீடுகள் மூழ்கடிக்கப்பட்டன. இம்மாநிலத்தின் நயாகட் மாவட்டம் முற்றிலுமாக வெள்ள நீரால் பாதிக்கப்பட்ட பின்னர் சூலை 13 ஆம் நாள் ஒரு பேருந்து சி்ற்றோடையில் விழுந்து ஏழு பேர் கொல்லப்பட்டதோடு மட்டுமின்றி மேலும் பலர் காணாமல் போயினர் . ஒடிசாவின் தலைநகரமான புவனேசுவரத்திற்கு 87 கிலோமீட்டர் தொலைவில் நயாகட் நகரம் அமைந்துள்ளது. கொனார்க் நகரில் அமைந்துள்ள சூரியனார் கோவிலும் தண்ணீரால் சூழப்பட்டு சுற்றுலாப் பயணிகளுக்கு பெரும் இடர்பாடுகளை உண்டாக்கியது . நயாகட் மாவட்டம், கட்டக் மாவட்டம், கஞ்சாம் மாவட்டம், கேந்துஜர் மாவட்டம், கோராபுட் மாவட்டம் மற்றும் கந்தமாள் மாவட்டம் முதலிய ஒடிசாவின் மாவட்டங்கள் வெள்ளப் பெருக்கால் மிகவும் பாதிக்கப்பட்டன
2009ஆம் ஆண்டு சூலையில் இந்தியாவில் வெள்ளப்பெருக்கு நிகழ்ந்த பொழுது பல்வேறு மாநிலங்கள் பாதிக்கப்பட்டன. ஒடிசாவில் குறைந்தது 36 பேரும் கேரளாவில் 13 பேரும் இவ்வெள்ளப் பெருக்கால் உயிரிழந்தனர். கர்நாடகா, குசராத்து, மற்றும் வடகிழக்கு இந்திய . மாநிலங்கள் பெருமளவிற்கு பாதிக்கப்பட்டன.
தலைநகரம் தில்லி நகருக்கு 20 கிலோமீட்டர் தொலைவில் உள்ள நொய்டா நகரத்தில், சூலை 29 அன்று பெய்த கடும் மழையால் ஒரு சுவர் இடிந்து நான்கு குழந்தைகள் மற்றும் இரண்டு பெண்கள் உட்பட குறைந்தது 10 பேர், கொல்லப்பட்டனர் மற்றும் ஒன்பது பேர் காயமடைந்தனர்.
மகாபாரத காவியத்தில் பண்டைய பரத கண்டத்து நாடுகளையும், பல்வேறு இன மக்களை குறிப்பிடும் இடத்தில், அவந்தி நாட்டுடன் குந்தி நாடு, விதர்ப்ப நாடு, சௌராட்டிர நாடு, சேதி, அஸ்மகர்கள், கரூசகர்கள், கோப இராஷ்டிரர்கள், மகத நாடு, மல்ல அரசுகளும் குறிக்கப்பட்டுள்ளது.
பரத கண்டத்தின் தெற்கில் உள்ள விதர்ப்ப நாடு, வடக்கின் மகத நாடு, கிழக்கின் துவாரகை போன்ற நாடுகளை இணைக்கும் நெடுஞ்சாலைகள் அவந்தி நாடு வழியாகச் சென்றதால், அவந்தி மத்திய இந்தியாவின் பெரும் கல்வி மையமாகவும்; வணிக மையமாகவும் திகழ்ந்தது.
அவந்தி நாடு பண்டைய பரத கண்ட நாடுகளில் ஒன்றாகும். தற்கால மால்வா, மேற்கு நிமோர் மாவட்டம் மற்றும் கிழக்கு நிமோர் மாவட்டப் பகுதிகளே அவந்தி நாடாகும். அவந்தி நாடு குறித்து மகாபாரத காவியத்தில் குறிப்பிடப்பட்டுள்ளது.
அவந்தி நாடு பேட்வா ஆற்றால் வடக்கு அவந்தி மற்றும் தெற்கு அவந்தி என இரண்டாக பிரிந்துள்ளது. தெற்கு அவந்தி பகுதிக்கு மகிழ்மதி நகரம் தலைநகராகவும்; வடக்கு அவந்தி பகுதிக்கு சப்த மோட்ச புரிகளில் ஒன்றான உஜ்ஜைன் நகரம் தலைநகராக விளங்கியது.
குருச்சேத்திரப் போரில் அவந்தி நாட்டின் தெற்கு மற்றும் வடக்கு பகுதியின் மன்னர்களும்; சகோதரர்களுமான விந்தன் மற்றும் அனுவிந்தன் ஆகியோர், ஆளுக்கு ஒரு அக்குரோணி படைகளுடன், கௌரவர் அணி சார்பாக, பாண்டவர் அணிக்கு எதிராகப் போரிட்டனர்.
அவந்தி நாட்டின் மன்னர் நந்திவர்தனன், மகத நாட்டின் சிசுநாகனை வென்றவர். பின்னர் அவந்தி, மகதப் பேரரசில் இணைக்கப்பட்டது. மௌரியப் பேரரசர் அசோகர் இளைமையில் அவந்தி நாட்டின் ஆளுநராக இருந்தவர்.
பீஷ்மரின் தலைமையிலான கௌரவர் அணியின் படைத்தலைவர்களாக, அவந்தி நாட்டின் விந்தனும், அனுவிந்தனும் போரிட்டனர். பீஷ்மருக்குப் பின்ன்னர் துரோணரின் தலைமையிலும் அவந்தி நாட்டு மன்னர்கள் படைத்தலைவர்களாக போரிட்டனர். அவந்தி நாட்டு மன்னர்களான விந்தனையும், அனுவிந்தனையும் அருச்சுனன் போரில் கொன்றார்.
இந்திரப்பிரஸ்தத்தில் தருமன் நடத்திய இராசசூய வேள்வியில், பரத கண்டத்தின் பல நாட்டு மன்னர்களுடன் அவந்தி நாட்டு மன்னரும் வருகை வந்து, தருமனுக்கு பரிசுகளை வழங்கி சிறப்பித்தார்.
பன்ஸ்வாரா மாவட்டம், மூன்று உட்கோட்டங்களையும்; பன்ஸ்வரா, கார்கி பன்ஸ்வாரா, காடோல், குசால்காட், பாகிதோரா என ஐந்து வருவாய் வட்டங்களையும், தல்வாரா, கார்கி, காடோல், பீபல் குண்ட், பாகிதோரா, அனந்தபுரி, குசால்காட் மற்றும் சஜ்ஜன்காட் என எட்டு ஊராட்சி ஒன்றியங்களையும்; குசால்காட், தன்பூர், காடோல், பன்ஸ்வாரா மற்றுஇம் பாகிதோரா என ஐந்து சட்டமன்ற தொகுதிகளையும் கொண்டுள்ளது.
பான்ஸ்வாரா மாவட்டம் மேற்கு இந்தியாவில் அமைந்துள்ள இராஜஸ்தான் மாநிலத்தின் 33 மாவட்டங்களில் ஒன்றாகும். இம்மாவட்டத் தலைமையிட நகரம் பான்ஸ்வாரா ஆகும்.
4,522 சதுர பரப்பளவு கொண்ட இம்மாவட்டத்தின் வடக்கில் உதய்பூர் மாவட்டம், வடகிழக்கில் பிரதாப்கர் மாவட்டம், கிழக்கிலும், தென்கிழக்கிலும் மத்தியப் பிரதேசம், தென்மேற்கில் குஜராத் மாநிலம், மேற்கில் டூங்கார்பூர் மாவட்டம் எல்லைகளாகக் கொண்டது
பன்ஸ்-வாரா எனில் மூங்கில் காடு எனப்பொருள். இப்பகுதியில் அடர்ந்த மூங்கில் காடுகள் கொண்டதால் இப்பகுதிக்கு பன்ஸ்வாரா எனப்பெயராயிற்று.
சைவர் மத்தியில் இவர் தொடர்பான பல அற்புதக் கதைகள் நிலவுகின்றன. சிவலிங்கபூபதி எனும் மன்னன் கொடுத்த பட்டுச்சால்வையை தான் செய்த வேள்வியில் இட்டதாகவும், மனம் வருந்திய மன்னன் ஆலயம் சென்று பார்க்க, அது இலிங்கத்தின் மீது சார்த்தப்பட்டிருந்ததாம். அவர் தாயும் மனைவியும் அறியாமல் உயிர்வதை புரிந்ததை அறிந்து வருந்தி ஒரு சுலோகம் எழுதிவிட்டு அரைகுறையாகச் சென்றதாகவும், ஈசனே அவர் வடிவில் மீளவந்து அச்சுலோகத்தை எழுதி முடித்ததாகவும் இன்னொரு கதை உண்டு. தெரிந்தோ தெரியாமலோ பாவம் செய்தால், தனிமையில் அமர்ந்து சிவநாமம் உரைத்தாலே போதும் என்பது அந்த சுலோகத்தின் பொருள். தனக்கு மழையில் உதவிய இடையனுக்கு பாகற்காய் குழம்பும் சோறும் கொடுத்துதவ அது திருவாவடுதுறை ஈசன் சன்னிதானத்தில் அடுத்தநாள் சிதறிக்கிடக்க, இடையனாய் அவருடன் போனது சிவனே என அனைவரும் அறிந்தார்களாம். தை சுக்கிலபஞ்சமியில் அவர் சிவப்பேறு அடைந்ததாகச் சொல்லப்படுகின்றது.
அப்பைய தீட்சிதர், ஸ்ரீகண்டர் ஆகியோருடன், அரதத்தரின் நூல்கள், சிரௌத்த சைவப் பிரிவினரால் மிகவும் ஏற்றுப் போற்றப்படுகின்றன. நான்மறைகளிலிருந்து சிவனே பரம் என்று கூறப்படும் பாகங்களைக் கூறும் சதுர்வேத சங்கிரகம் அல்லது சுருதி சூக்தி மாலை அவரது முக்கியமான நூல். பஞ்சரத்தின தச சுலோகம், ஹரிஹர தாரதம்மிய ஷட்கம் என்பன அவரது ஏனைய சில நூல்கள். இவை யாவும், வழமையான வேதாந்த நோக்கில் திருமாலுக்கு வழங்கப்படும் முக்கியத்துவத்துக்கு மாறாக, சைவப் பார்வையில் வேதாந்தத்தைப் பாடுகின்றன என்பது இவற்றின் சிறப்பியல்பு. அரதத்தரின் தொன்மத்தில் குறிப்பிடப்படும் "சிவலிங்கபூபதி" என்பவர் உண்மையில் காலத்தால் அவருக்குப் பிந்தியவர் என்றும் கி.பி 15ஆம் நூற்றாண்டில் வாழ்ந்தவர் என்றும் அரதத்தர் சீடர் பரம்பரையில் தோன்றி, சுருதி சூக்தி மாலை முதலான நூல்களுக்கு உரை எழுதினார் என்றும் சொல்லப்படுகின்றது.
காவேரி வடகரையில் கஞ்சனூர் தலத்தில், தீவிர வைணவரான வாசுதேவரின் மகனாக "சுதர்சனன்" என்ற பெயரில் பிறந்தார் அரதத்தர். சிறுவயதிலிருந்தே சைவ வாழ்க்கையில் ஈடுபட்டதால் தந்தையால் வெறுக்கப்பட்டார். அதனால் மனம் வருந்தி கஞ்சனூர் சிவன் அருளால், வைணவரிடையேயும் தந்தையிடமும் சிவ பரத்துவத்தை நிரூபித்தார். அவருக்கு ஈசனே நேரில் தோன்றி கலைகளை எல்லாம் கற்பித்ததாகவும், ஐந்து வயதில் பழுக்கக் காய்ச்சிய இரும்பில் ஏறிநின்று சிவபரத்துவத்தை அவர் ஓதியதாகவும் சைவ நூல்கள் போற்றுகின்றன. உரிய வயதில் "கமலாட்சி" எனும் பெண்ணை அவர் மணந்ததுடன், அவருக்கு அக்னீசுவரன், மகாதேவன், நீலகண்டன், சங்கரன், சந்திரசேகரன், சம்பு, மத்யார்ச்சுனேசுவரன், கோவடுநாயகன், கற்பகாம்பிகை, மீனாட்சி என்று எட்டுப் பிள்ளைகள் பிறந்தனர்.
அரதத்தர் அல்லது ஹரதத்த சிவாச்சாரியார் ஒரு சைவ மெய்ஞ்ஞானியும், சிரௌத்த சித்தாந்தத்தின் முன்னோடிகளில் ஒருவரும் ஆவார். சிலவேளைகளில் இவரது இயற்பெயரின் மூலம் சுதர்சன சிவாச்சாரியார் என்றும் இவர் அறியப்படுகின்றார். இவரும் வடமொழி இலக்கணத்தில் புகழ்பெற்ற "பாதமஞ்சரி" முதலான இலக்கண விளக்கவுரைகளை எழுதிய அரதத்த மிஸ்ரரும் வேறுவேறானவர்கள்.
அரதத்தர் கி.பி 12ஆம் நூற்றாண்டளவில் வாழ்ந்தார் என்று அறியமுடிகின்றது. வைணவக்குடும்பமொன்றில் அவதரித்தவராகச் சொல்லப்படும் அரதத்தர், நாரணனின் அவதாரம் என்றும் அவர் சைவம் தழைக்க அவதரித்தார் என்றும் சைவ நூல்கள் விரித்துக் கூறுகின்றன.
1980இல் நடந்த மாநிலத் தேர்தல்களில் நகோதரிலிருந்து சட்டப் பேரவைக்குத் தேர்ந்தெடுக்கப்பட்டார். பெப்ரவரி 17, 1980இல் முதலமைச்சராகப் பொறுப்பேற்றார். 1980களில் பஞ்சாபில் காலிஸ்தான் தனிநாடு கோரிக்கை வலுப்பெற்று வன்முறை மிகுந்த போராட்டம் நடைபெற்று வந்தது. சலந்தரிலிருந்து வெளிவந்துகொண்டிருந்த பஞ்சாப் கேசரி செய்தித் தாள்களின் தலைவர் லாலா ஜகத் நாராயண் படுகொலை செய்யப்பட்டார். அடுத்து காவல்துறை துணைத் தலைமை ஆய்வாளர் அவதார் சிங் அத்வால் பொற்கோயில் வளாகத்தில் கொல்லப்பட்டார். தீவிரவாத இயக்கத்தின் வன்முறைச் சம்பவங்கள் கூடிவந்ததால் தர்பாராசிங் அமைச்சரவை பதிவி விலகியது; சூன் 6, 1983 அன்று குடியரசுத் தலைவர் ஆட்சி அறிவிக்கப்பட்டது.
தேசிய அளவில் 1954இல் அனைத்திந்திய காங்கிரசு குழுவில் உறுப்பினரானார். 1962இலிருந்து காங்கிரசு செயற்குழுவில் உறுப்பினராக தேர்ந்தெடுக்கப்பட்டு 1990இல் தமது மரணம் வரை நீடித்திருந்தார். நாடாளுமன்றத்தின் கீழவையான மக்களவைக்கு 1971இல் ஹோஷியார்பூர் தொகுதியிலிருந்து தேர்ந்தெடுக்கப்பட்டார். நடுவண் அரசில் அமைச்சராகப் பங்கேற்காத போதும் காங்கிரசு கட்சியின் மக்களவை உதவித் தலைவராக நியமிக்கப்பட்டார். 1975இல் பொது கணக்குக் குழுவின் தலைவராகவும் பணியாற்றினார்.
சர்தார் தர்பாரா சிங் பஞ்சாபின் அமிருதசரசு மாவட்டத்தில் ஜண்டியாலா என்றவிடத்தில் ஜாட் நிலக்கிழார் சர்தார் தலீப் சிங் ஜோகல் குடும்பத்தில் பிறந்தார். இவர் அமிருதசரசில் உள்ள கால்சா கல்லூரியில் கல்வி கற்று விடுதலைப் போராட்டத்தில் ஈட்பாடு கொண்டார். இந்திய தேசிய காங்கிரசின் சார்பில் வெள்ளையனே வெளியேறு போராட்டங்களில் பங்கேற்று பல முறை சிறை சென்றார்.
1948 கோடைக்கால ஒலிம்பிக் விளையாட்டுப் போட்டிகள் அலுவல்முறையாக பதினான்காம் ஒலிம்பியாடின் விளையாட்டுப் போட்டிகள் ஐக்கிய இராச்சியத்தின் இங்கிலாந்தில் இலண்டன் நகரில் நட்பெற்ற பன்னாட்டு பல்துறை விளையாட்டுப் போட்டிகள் ஆகும். பெர்லினில் நடைபெற்ற 1936 ஒலிம்பிக்கை அடுத்து இரண்டாம் உலகப் போரினால் 12-ஆண்டுகள் தடைபட்டு மீண்டும் நடந்த முதல் ஒலிம்பிக்காக இது அமைந்திருந்தது. 1940 ஒலிம்பிக் தோக்கியோவில் நடைபெறுவதாக இருந்து பின்னர் எல்சிங்கிக்கு மாற்றப்பட்டது; 1944 ஒலிம்பிக் முதலில் இலண்டனில் நடைபெறுவதாக திட்டமிடப்பட்டிருந்தது. 1908க்குப் பிறகு இரண்டாம் முறையாக இலண்டன் இந்தப் போட்டிகளை நடத்தியது. மீண்டும் 2012இல் ஒலிம்பிக் போட்டிகளை நடத்தி மூன்று முறை நடத்திய ஒரே நகரமாக இலண்டன் விளங்குகின்றது.
போருக்குப் பிந்தைய பங்கீடலாலும் பொருளியல் நிலையாலும் இந்த ஒலிம்பிக் சிக்கன ஒலிம்பிக் எனப்பட்டது. போட்டிகளுக்காக புதிய விளையாட்டரங்கள் கட்டப்படவில்லை. போட்டியாளர்கள் ஒலிம்பிக் சிற்றூருக்கு மாறாக ஏற்கெனவே இயங்கிவந்த தங்குவிடுதிகளில் தங்க வைக்கப்பட்டனர். மிகக் கூடுதலாக 59 நாடுகளிலிருந்து 4,104 போட்டியாளர்கள், 19 விளையாட்டுக்களில் கலந்து கொண்டனர். செருமனி, சப்பான் நாடுகள் பங்கேற்க அனுமதி மறுக்கப்பட்டது; சோவியத் ஒன்றியம் அழைக்கப்பட்ட போதும் அந்நாடு எந்த போட்டியாளரையும் அனுப்பவில்லை. ஐக்கிய அமெரிக்கா மிகுந்த பதக்கங்களையும்,84, மிகுந்த தங்கப் பதக்கங்களையும், 38, வென்றது. போட்டி நடத்திய பிரித்தானியா மூன்று தங்கப் பதக்கம் உட்பட 23 பதக்கங்களை வென்றது.
இலண்டன் ஒலிம்பிக்கில் 59 நாடுகள் பங்கேற்றன. பிரித்தானிய கயானா , பர்மா , சிலோன் , ஈரான், ஈராக், ஜமேக்கா, கொரியா, லெபனான், பாக்கித்தான், புவேர்ட்டோ ரிக்கோ, சிங்கப்பூர், சிரியா, டிரினிடாட் மற்றும் டொபாகோ, வெனிசுவேலா நாடுகள் முதன்முதலில் ஒலிம்பிக் போட்டிகளில் பங்கேற்றன.
மனித உயிரைக் காக்க இரத்ததானம், உடல் உறுப்பு தானம், கண் தானம் போன்றவை செய்து குறித்து தற்போது பெரிய அளவில் பரப்புரை செய்யப்படுகின்றது. ஆனால், சட்டத்துக்குப் புறம்பான உடல் சார்ந்த தசை வணிகம் உலகம் முழுவதும் நடந்து கொண்டு இருக்கிறது.
குறிப்பாக, மேற்கத்திய வளர்ந்த நாடுகளில் இந்த உறுப்புமாற்று சிகிச்சைக்கு மிகுதியான செலவு ஆவதால் மருத்துவ சுற்றுலாவாக இந்தியா, சீனா, ஆப்பிரிக்க நாடுகளுக்கு வருகின்றனர். இதை பயன்படுத்தி பெருமளவிலான கள்ள வர்த்தகர்கள் செயல்படுகிறார்கள். இந்த உடலுறுப்பு தொடர்பான கருப்பு வர்த்தகத்தை ஸ்காட் கார்னி சிவப்புச் சந்தை என்று குறிப்பிடுகிறார்.
எலும்பு கூடுகளை ஏற்றுமதி செய்ய கல்லறைகளை நோண்டும் எலும்புத் திருடர்கள், சிறுநீரகங்களைத் திருடுபவர்கள், கார்னியாவைக் திருடும் மருத்துவர்கள், மனித உடலில் சுரண்டப்படும் தோல்கள், பணத்துக்காக ஆபத்தான மருந்துகளைத் தங்கள் உடலில் பரிசோதனை செய்து கொள்ளும் அப்பாவிகள், சர்வதேச அளவிலான தத்தெடுக்கும் தேவைகளுக்காகக் கடத்தப்படும் குழந்தைகள் உள்ளிட்ட பல அதிர்ச்சிதரும் உண்மைகளை வெளிக்கொண்டு வந்திருக்கிறார்.
குருதி, உடலுறுப்புகள் போன்றவற்றை தானம் அளிப்பவரின் பெயரும் பெறுபவர் பெயரும் ரகசியமாக வைக்கப்படக் கூடாது; வெளிப்படையான தானமே சட்ட விரோத வர்த்தகத்தைத் தடுக்கும் என்று உறுதியாக கூறுகிறார்.
எல்லா வற்றையும்விட இந்தப் புத்தகம் தரும் முதன்மையான செய்தி, உடல் உறுப்பு மாற்று அறுவை சிகிச்சையே தேவையில்லை என்பதுதான். ஒருவர் உறுப்பு மாற்று அறுவைசிகிச்சை செய்துகொண்டால், கூடுதலாகச் சில காலம் மட்டுமே வாழ முடியும். ஆனால் அறுவைசிகிச்சைக்குப் பிறகும் அவருக்கு வேறு பக்கவிளைவுகள் வரலாம். இதற்கு மாறாக, அறுவைசிகிச்சை செய்துகொள்ளாமல் மருந்து, மாத்திரைகளையே தொடரலாம்.
உடல் உறுப்பு தானத்தால் இன்னொரு உயிரைக் காப்பாற்றலாம். ஆனால், உறுப்பு எப்படிக் கிடைத்தது என்று தெரியாத நிலையில் அப்படித் தானம் பெறாமல் இருப்பதன் மூலமும், இன்னொரு உயிரைக் காப்பாற்றலாம்' என்பதே இந்தப் புத்தகம் உணர்த்துவதாக உள்ளது.
இலகுலீசர், லகுலீசர் அல்லது நகுலீசர் சிவநெறியின் உட்பிரிவுகளுள் ஒன்றான பாசுபத சைவத்தைத் தோற்றுவித்தவர். இவரை, ஏற்கனவே இருந்த பாசுபத சைவத்தை மறுமலர்ச்சிக்குள்ளாக்கியவர் என்று சொல்வோரும் உண்டு. கி.மு 2ஆம் நூற்றாண்டில் வாழ்ந்ததாக நம்பப்படும் இவர், குஜராத்தின் காயாவரோகண் பகுதியில், அந்தணர் குலத்தில் அவதரித்ததாகச்சொல்லப்படுகின்றார். பாசுபதம் புகழ்பெற்ற பிற்காலத்தில், சிவனின் அம்சமாக மேனிலையாக்கப்பட்ட இவர், சிவசின்னங்களுடன் காட்சி தரும் சிற்பங்கள், தென்னகம் உட்பட, இந்தியாவெங்கணும் வடிக்கப்பெற்றன. இலகுலீசர் எனும் பெயருக்கேற்ப அவை ஒரு கையில் தண்டாயுதம் தாங்கியவையாக அமைந்தன.
குசாணப் பேரரசனான குவிஷ்கனே , அவர்களது நாணயத்திலிருந்த கிரேக்கத் தெய்வங்களை, சிவன் மற்றும் இலகுலீசர் கொண்டு மாற்றியமைத்த முதல் மன்னன் என்று கருதப்படுகின்றான். சந்திரகுப்த மௌரியர் காலத்துக்குப் பின் இலகுலீசரின் திருவுருவங்கள் பெருமளவு கிடைக்க ஆரம்பிக்கின்றன. அவற்றில், ஒருகையில் தண்டமும் மறுகையில் தோடம்பழமும் ஏந்தி நிற்பவராக அல்லது அமர்ந்தவராக அவர் சித்தரிக்கப்பட்டுள்ளார். அவரது ஊர்த்துவலிங்கம் வாழ்க்கையை உத்வேகம் செய்யும் குறியீடாகக் கொள்ளப்படுகின்றது. எனினும், பதினோராம் நூற்றாண்டின் பின்பேயே இலகுலீச வழிபாடு தென்னகத்தை வந்தடைந்திருக்கின்றது.
சில ஆய்வாளர்கள், இவர் ஆரம்பத்தில் ஒரு ஆசீவகர் என்றும், அப்போது சிதறுண்டு கிடந்த சைவக்கூறுகளை ஒன்றிணைத்து, " பசுபதியின் நெறி" எனப் பொருளுற, பாசுபத நெறியைத் தோற்றுவித்ததாகச் சொல்கின்றனர். ஆசீவகம், வைதிகம், சமணம் என்பவற்றுடன் பௌத்தத்தையும் தத்துவார்த்தத் தளத்தில் எதிர்த்த இலகுலீசர்,மிகப்பழைமையான தாந்திரீகம், சாங்கியம், ஹட யோகம் என்பவற்றை ஒன்றிணைத்து, பாசுபதத்துக்கான மெய்யியற் கோட்பாட்டை வகுத்துக்கொண்டார். இவரை ஈசனின் அவதாரமாக வழிபடும் போக்கு, கி.பி முதலாம் நூற்றாண்டிலேயே ஆரம்பித்திருக்கின்றது.
இலிங்க புராணக் கதையொன்று, அவர் யோகநெறியின் தோற்றுவிப்பாளர் என்றும், ஈசனின் 28ஆவது மற்றும் இறுதி அவதாரம் என்றும் சொல்கின்றது. கௌருசியர், கர்க்கர், மித்திரர், குசிகர் எனும் நான்கு சீடர்கள் அவருக்கு அமைந்திருந்ததாகவும், அவர்கள் மகாகாலவனத்தில் "காயாவரோகணேசுவரர்" எனும் இலிங்கத்தைத் தாபித்து வழிபட்டதாக ஸ்காந்தபுராணம் கூறும். வியாசரின் சமகாலத்தில், "நகுலீசன்" எனும் பெயரில் ஈசன் அவதரித்து பாசுபத நெறியைத் தோற்றுவித்தார் எனும் கருத்து, கூர்ம புராணம், வாயு புராணம் என்பவற்றிலும் உண்டு.